[{"text_idx": "#000003", "text": "Karis: peaminister on selgitusi andnud, aga vastuseid me pole saanud"}, {"text_idx": "#000004", "text": "President Alar Karis u\u0308tles ETV saatele \"Pealtna\u0308gija\" antud intervjuus, et peaminister Kaja Kallas on ku\u0308ll andnud selgitusi abikaasat puudutavas skandaalis, aga vastuseid pole avalikkus ko\u0303ige olulisematele ku\u0308simustele saanud. Peagi esimese ametiaja ekvaatorile jo\u0303udev Karis leiab ka, et presidendi ametiaega vo\u0303iks pikendada seitsmele aastale, kuid piirata u\u0308he ametiajaga."}, {"text_idx": "#000005", "text": "Me kohtusime teiega kaks aastat tagasi, kui teid riigikogus valiti Eesti presidendiks ja toona me spekuleerisime, milline teie elu saab olema. Kuivo\u0303rd need ootused on vastanud tegelikkusele, kui te nu\u0308u\u0308d tagantja\u0308rgi vaatate?"}, {"text_idx": "#000006", "text": "Natuke ikka vastas tegelikkusele. On u\u0308ksjagu nu\u0308ansse, mida ju ei oska ko\u0303rvaltvaatajana na\u0308ha. Aga ma olen presidentide la\u0308hedal olnud ka varem, aga olles ise selles ametis, siis eks ta natuke teistmoodi kindlasti on, aga mitte mitte suures vo\u0303tmes. Va\u0308ga suuri u\u0308llatusi ei ole olnud."}, {"text_idx": "#000008", "text": "Vo\u0303ib-olla mitte u\u0308llatunud otseselt, vaid aega ei ole palju, et mo\u0303elda. Tuleb minna ja teha edasi. Mitte et mo\u0303tlemisaega u\u0308ldse ei oleks, aga see eeldab pikemat pausi, kus saaks ja\u0308rgmised sammud po\u0303hjalikumalt la\u0308bi mo\u0303elda. Aga see on selle ameti juures ilmselt paratamatu. Ja ja\u0308a\u0308bki unelmaks, et saaks istuda ja mo\u0303elda ko\u0303ik la\u0308bi."}, {"text_idx": "#000009", "text": "Igas to\u0308o\u0308s on ilmselt ka asju, mis ha\u0308irivad - tujukad, kolleegid vo\u0303i tihe ajagraafik. Mis teie ha\u0308irib ko\u0303ige rohkem selle to\u0308o\u0308 juures?"}, {"text_idx": "#000010", "text": "Kolleegidega on mul vedanud, selles mo\u0303ttes ei ole midagi o\u0308elda. Ja osa kolleege olen ka ise valinud. Mitte ku\u0308ll enamust neist."}, {"text_idx": "#000011", "text": "Ei taha ha\u0308irivatest asjadest midagi va\u0308lja tuua. Need on pisiasjad. U\u0308he ha\u0308iriva asjaolu ma ra\u0308a\u0308kisin a\u0308ra - ko\u0303ige muuga ju harjub. Et inimesed sind rohkem a\u0308ra tunnevad ja tahavad sinuga ra\u0308a\u0308kida vo\u0303i pilti teha. Privaatsus on va\u0308henenud ja koju saad tunduvalt va\u0308hem, kui eeldaksid. Aga eks selles ametis ole ka helgeid hetki."}, {"text_idx": "#000012", "text": "Aga te ei ole kahetsenud otsust presidendiks kandideerida ja saada?"}, {"text_idx": "#000014", "text": "Vahetame natuke teemat. See suvi on olnud va\u0308ga turbulentne uudistest. Vaadates erinevaid skandaale, siis see justkui viitab, et Eestis on miskit lahti. On mingi na\u0308rvilisus ja to\u0303mblus. Kuidas teie seda defineeriks, mis Eestis praegu toimub?"}, {"text_idx": "#000015", "text": "Kas ainult Eestis? Ma arvan, et selline na\u0308rvilisus ja laiem ebakindlus tuleviku ees Ukraina so\u0303ja kontekstis on u\u0308ldiselt. Euroopa on sellises faasis, et hakatakse hoidma seda, mis on ka\u0308tte vo\u0303idetud. Samal ajal me na\u0308eme, et maailmas on piirkondi, kellel silmad on vo\u0303ib-olla sa\u0308ravamad ja sihid on selgemad, kuhu jo\u0303uda. See on u\u0308ks mo\u0303tlemise koht. Siin Eestis ta\u0308pselt samamoodi. Aga jah, kindlasti ajad on natukene na\u0308rvilisemad meie riigis, kui nad peaksid olema."}, {"text_idx": "#000017", "text": "Raske o\u0308elda. Eks siin on nu\u0308u\u0308d sotsiaalteadlastel natukene to\u0308o\u0308d, et mo\u0303elda, miks see on niimoodi la\u0308inud. Aga o\u0303hustik alati mo\u0303jutab inimesi ja ka\u0308itumismalle. Kui see na\u0308rvilisus on o\u0303hus, siis inimesed hakkavad ka\u0308ituma mitte ko\u0303ige adekvaatsemalt."}, {"text_idx": "#000018", "text": "Ra\u0308a\u0308gime aktuaalsetel teemadel, mis ta\u0308na on u\u0308leval ja millest ra\u0308a\u0308gitakse igal grillipeol. Mis puudutab Kaja Kallase abikaasa a\u0308riniidistikku, mis jooksid otsapidi Venemaale. Te u\u0308tlesite, et peaminister peab andma piisavalt selgitusi rahvale. Kuidas teile hetkel tundub, kas ta on piisavalt selgitusi andnud ja u\u0308hiskond on oma vastused saanud?"}, {"text_idx": "#000019", "text": "Siin on kaks poolt. Peaminister on selgitusi andnud, aga vo\u0303ib-olla vastuseid me ei ole saanud. Liiga palju on mindud detailidesse, ta la\u0308heb ja\u0308rjest detailirohkemaks."}, {"text_idx": "#000021", "text": "See on pigem eetika ja moraali ku\u0308simus. Ja seda tulebki vaadata sellest aspektist, kuidas peaminister reageeris sellele, kui see avalikuks tuli."}, {"text_idx": "#000024", "text": "Ma ei taha panna ennast peaministri nahka, aga kui mina oleksin peaminister, to\u0303ena\u0308oliselt oleksin ma reageerinud kiiremini ja teinud selgema otsuse. See probleem ei oleks a\u0308ra kadunud, aga ta ei oleks eskaleerunud selles vo\u0303tmes, et me ta\u0308na ra\u0308a\u0308gime mitte ainult grillipeol, vaid ka oma va\u0308lismaa kolleegidega - see teema tuleb kohe u\u0308les. Ja isegi kui ei tule u\u0308les, siis sa na\u0308ed, et kuskil see ikkagi meie vahel on."}, {"text_idx": "#000027", "text": "Vo\u0303i teine koht oli see, kus to\u0303esti oleks vo\u0303inud o\u0308elda, et jah, siin on mul koht, kus o\u0308elda, et ma na\u0308en, et ma ei peaks vo\u0303ib olla peaminister olema ja astuma tagasi. Ja siis oleks seda ku\u0308simust saanud ka kaitsta tunduvalt paremini, kui olles peaminister."}, {"text_idx": "#000028", "text": "Avalikkuses on mulje ja\u0308a\u0308nud, et teie ja teie abikaasa olete va\u0308ga la\u0308hedased. Millal teie na\u0308iteks temalt laenu saite vo\u0303i vastupidi, talle laenu andsite? Ja kas te ra\u0308a\u0308kisite, milleks laenuraha kulub?"}, {"text_idx": "#000031", "text": "Kuivo\u0303rd eluliselt on usutav, et inimesed laenavad u\u0308ksteisele sadasid tuhandeid eurosid ja abikaasad ei ra\u0308a\u0308gi omavahel, kuhu see raha kulub?"}, {"text_idx": "#000032", "text": "See on hu\u0308poteetiline ku\u0308simus. Inimesed on erinevad. Kui mina laenaksin, ma ikka ku\u0308siksin, olgu see kasvo\u0303i 20 eurot."}, {"text_idx": "#000034", "text": "Kui me la\u0308heme sellest konkreetsest loost va\u0308lja, siis on ka teisi ettevo\u0303tteid, kes poolteist aastat pa\u0308rast Ukraina so\u0303ja algust ja\u0308tkuvalt omavad mingisuguseid vo\u0303rgustike Venemaal. Kuidas see mo\u0303jutab Eesti to\u0303siseltvo\u0303etavast?"}, {"text_idx": "#000035", "text": "Me oleme praegu fookuses sellega. Ja ra\u0308a\u0308kida sellest, et teised teevad, ei ole ka va\u0308ga eetiline. Aga see probleem on selgelt olemas, et need ettevo\u0303tted nii Euroopas kui ka laiemalt G7 riikidest - nad on Venemaa toimetamas ja pu\u0308u\u0308avad leida vo\u0303imalusi, et nende ettevo\u0303tmised ei la\u0308he selle koodi alla, mis on sanktsioonide all. Ja leiavad teid a\u0308risid ja\u0308tkata. See protsent on ikkagi va\u0308ga-va\u0308ga suur, kes on sinna ja\u0308a\u0308nud tegutsema."}, {"text_idx": "#000036", "text": "Aga veel kord, see ei ole etteka\u0308a\u0308ne, et o\u0308elda, et meie peaksime samamoodi ka\u0308ituma, kui mo\u0303ned teised riigid."}, {"text_idx": "#000037", "text": "Milline on teie soovitus nendele Eesti ettevo\u0303tjatele, kes ta\u0308na siis ja\u0308tkuvalt Venemaal a\u0308ri ajavad?"}, {"text_idx": "#000039", "text": "A\u0308ri ongi ju u\u0308ks riskide maailm, sellega peab arvestama. Kui sa hakkad a\u0308ri tegema, siis sa pead ka mo\u0303tlema selle peale, kuidas sellest a\u0308rist va\u0308ljuda, kui midagi juhtub."}, {"text_idx": "#000040", "text": "Milline on teie soovitus peaministrile?"}, {"text_idx": "#000041", "text": "Raske o\u0308elda. Minu soovitus, kui peaminister ise selle otsuse teeb - vo\u0303ib-olla tulla Kadriorgu hakatuseks. Kas siis nu\u0308u\u0308d paberiga vo\u0303i ilma paberita, aga sel teemal ra\u0308a\u0308kida."}, {"text_idx": "#000045", "text": "Aga vo\u0303ib-olla u\u0308hiskond ootab, et president teeb mingisuguse suurema ka\u0308igu, u\u0308tleb midagi peaministrile ja kutsub ta ametist ka tagasi?"}, {"text_idx": "#000046", "text": "Meil see vo\u0303imalus ta\u0308na puudub, et peaministrit tagasi kutsuda presidendi poolt. Ta peab sellele otsusele ise jo\u0303udma ja siis on see presidendi otsustamise koht, kas kas see avaldus vastu vo\u0303tta vo\u0303i mitte. Aga selle sammu peab tegema peaminister."}, {"text_idx": "#000047", "text": "Siin on pretsedent varasemast ajast ehk aastat 2012, kui teie eelka\u0308ija Toomas Hendrik Ilves andis va\u0308ga selgelt mo\u0303ista, et Kristen Michal peab tagasi astuma. Ja lo\u0303puks ta tagasi ka astus."}, {"text_idx": "#000048", "text": "Kes ta\u0308helepanulikult seda intervjuud praegu kuulas, siis ma arvan, et ta leidis selle. See on ku\u0308simus, mida peaminister peaks kiiresti lahendama, kui ta selleks hetkeks, kui see saade eetrisse la\u0308heb, ei ole seda teinud."}, {"text_idx": "#000050", "text": "Veel kord, see on tema otsus, aga kui mina oleksin tema asemel, ma oleks selle sammu teinud juba tu\u0308kk aega tagasi."}, {"text_idx": "#000051", "text": "Kuivo\u0303rd te selle suve jooksul olete a\u0308raspidisel kombel tajunud, et olete Kaja Kallasega justkui ka sarnases positsioonis. Temal, mees ajas a\u0308ri, sellest tekkis suur probleem ja skandaal. Ka teie siseno\u0303uniku Toomas Sildami vestluste to\u0303ttu on olnud skandaal, rohkelt uudiseid. Ja mis mo\u0303lemal juhul on ma\u0308a\u0308rinud rohkem teie ja peaministri mainet kui need, kes neid tegusid tegid."}, {"text_idx": "#000052", "text": "Eks president on ju institutsioon ja u\u0308ksko\u0303ik kui va\u0308ike vo\u0303i suur skandaal vo\u0303i isegi inforu\u0308nnak, siis ta ikkagi mo\u0303jutab. Ega kellelgi ei ole aega su\u0308veneda nendesse detailidesse ja meelde ja\u0308a\u0308b ikkagi see, et seal presidendil oli midagi, peaministril oli midagi. See ulatub paraku ka ka meie piiride taha. Nii et sellega peab arvestama, kui kui sellised skandaalid kerkivad."}, {"text_idx": "#000053", "text": "Aga te tajute, et need on sarnased juhtumid ja ja\u0308a\u0308b kuvand, et u\u0308hel oli probleem ja teisel oli probleem. Kuigi ka faktiliselt ei pruugi asjad nii olla."}, {"text_idx": "#000054", "text": "Eks neid probleeme on nii presidentidel, peaministritel kui ka ministritel, aga ma ei paneks neid u\u0308hte u\u0308hte patta."}, {"text_idx": "#000055", "text": "Presidenti ei ole vo\u0303imalik a\u0308ra osta. Sellepa\u0308rast et meil on po\u0303hiseadus, mis seda ei vo\u0303imalda. President ei saa endale lubada olukorda, kus ta allkirjastab seadused, mis on po\u0303hiseaduse vastased. Sest see tuleb kohe va\u0308lja, see diskrediteerib presidenti. On o\u0303iguskantsler, on riigikohus, on opositsioon, kes kohe seda ma\u0308rkaks. Nii et isegi teoreetiliselt ei ole see vo\u0303imalik. Seeto\u0303ttu ma seda skandaali endale va\u0308ga sisse ei lase."}, {"text_idx": "#000056", "text": "Kuivo\u0303rd te olete analu\u0308u\u0308sinud seda juhtumit, mis sai alguse Toomas Sildami vestlustest erinevate inimestega. Mis sai valesti tehtud teie no\u0303uniku enda poolt vo\u0303i teise poole poolt?"}, {"text_idx": "#000057", "text": "Mul on raske hinnata, sest ma ei olnud ju nende vestluste juures. Ma ei tea, mis oli nende vestluste sisu. Aga mida ma saan ku\u0308ll o\u0308elda, on see, et kui see tuli avalikuks ministrile, kui see tuli avalikuks peaministrile, siis minu arust esimene ko\u0303ne oleks pidanud olema mulle kui presidendile. Ja ku\u0308sima, mis siis toimub? Kas see ko\u0303ik vastab to\u0303ele?"}, {"text_idx": "#000058", "text": "Need sammud ja\u0308id tegemata. Aga see, mis toimub kuskil vestlustes kohvitassi vo\u0303i veiniklaasi taga, sellele mul on raske hinnangut anda."}, {"text_idx": "#000063", "text": "Aga Toomas Sildami naljadest, mida me avalikkuses ko\u0303lanu ja\u0308rgi vo\u0303ime hinnata, et need on legendaarselt halvad, teie saate aru vo\u0303i ei saa?"}, {"text_idx": "#000066", "text": "Kuivo\u0303rd ajas Toomas Sildam tol hetkel isiklikku asja ja kuivo\u0303rd ajas teie kokkulepitud asja? Et ta sidus va\u0308idetavalt erinevaid teemasid, millest u\u0308ks oli lisaraha taotlused kantselei jaoks."}, {"text_idx": "#000068", "text": "Ku\u0308simus ei ole selles, et presidendi kantseleil ei ole raha vo\u0303i eelarve on lo\u0303hki. Ku\u0308simus on selles, et, et me ei saa ko\u0303iki neid u\u0308lesandeid, mis presidendil on, teha seda ko\u0303ige paremal viisil."}, {"text_idx": "#000070", "text": "Rahadest olen ka mina ra\u0308a\u0308kinud ko\u0303ikide rahandusministritega ja ko\u0303ikide peaministritega selle ametiaja jooksul, et meil ei ole ressurssi piisavalt. Seda teavet olen ka mina jaganud ja see on loomulik."}, {"text_idx": "#000071", "text": "Te viitasite, et rahaasjade eest vastutab presidendi kantselei juht, mitte siseno\u0303unik. Olite te tema tegevusest teadlik vo\u0303i mitte?"}, {"text_idx": "#000072", "text": "Ei, ma ei olnud teadlik, aga see on kantseleis teada, et meil on ressurssi vaja. Ja kui mo\u0303ni kantselei to\u0308o\u0308taja kohtab inimest, kes vo\u0303ib seda teavet viia valitsusse, siis ei ole selles mingit pattu, kui ta ra\u0308a\u0308gib ja argumenteerib, miks na\u0308iteks presidendi kantseleil on ressurssi rohkem vaja."}, {"text_idx": "#000073", "text": "Kuivo\u0303rd suur probleem on, kui mo\u0303ni teie to\u0308o\u0308taja teeb selliseid ka\u0308ike, mis lo\u0303puks kahjustavad teie mainet?"}, {"text_idx": "#000074", "text": "Mainekahju teatavas mo\u0303ttes on muidugi olemas, aga see on u\u0308ks o\u0303ppetund. Ma arvan, et tuleb olla ettevaatlikum ka nende vestlustega ja ka nende inimestega, keda sa arvad, et tunned."}, {"text_idx": "#000076", "text": "Toomas Sildam on ka ise o\u0308elnud, et hakkab edaspidi rahandusministriga suhtlema pigem e-maili teel. Kuidas teiega on - teie helistate veel rahandusminister Mart Vo\u0303rklaevale vo\u0303i mitte?"}, {"text_idx": "#000077", "text": "Ta palus mul helistada, kui ma millestki aru ei saa. Aga ma arvan, et see, millest ma aru ei saanud, polnud minu arusaamine, vaid et Eesti rahvas ei saa sellest aru. Ma ra\u0308a\u0308gin teatava maksu tekitamisest."}, {"text_idx": "#000078", "text": "Eks me ole helistanud nii peaministriga kui ka ministritega vajadusepo\u0303hiselt. Kui seda vajadust ei ole, ei ole mo\u0303tet ka niisama lobiseda. Alati ei pea telefoni haarama, kui midagi natukene viltu on. Aga kui on to\u0303sised ku\u0308simused, siis kindlasti."}, {"text_idx": "#000079", "text": "Mitme olulise teemaga, mis sel suvel on u\u0308leval olnud, teil ei ole peaministriga kuigi head suhted olnud?"}, {"text_idx": "#000080", "text": "Ma ei va\u0308idaks seda. Ma ei na\u0308e po\u0303hjust, miks ma peaksin personaalselt praegu peaministriga kuidagi tu\u0308lis olema. See, et me ko\u0303ik teeme vigu, mo\u0303ned teevad suuremaid vigu, see ei ta\u0308henda seda, et me ei peaks inimestena suhtlema."}, {"text_idx": "#000081", "text": "Tegemist on institutsioonidega. Institutsioonid peavad omavahel suhtlema so\u0303ltumata sellest, kes on minister, peaminister, president. Isikuomadused on erinevad, mo\u0303nega klapib see vestlus paremini, mo\u0303nega va\u0308hem. Aga to\u0308o\u0308asjad on vaja ajada. Nii et ma ei na\u0308e po\u0303hjust inimestega tu\u0308lli minna, miks peaks?"}, {"text_idx": "#000082", "text": "Aga seesama skandaal, mis teie institutsiooni on puudutanud - on see Reformierakonna ka\u0308ttemaks? Teadmata ku\u0308ll, mille eest, aga nii ra\u0308a\u0308gitakse."}, {"text_idx": "#000085", "text": "Ra\u0308a\u0308gime siis rahast, millest see probleemistik algas. Kas presidendi kantseleil on to\u0303esti liiga ahtad vo\u0303imalused toimetada?"}, {"text_idx": "#000086", "text": "Kellel on need vo\u0303imalused ta\u0308na piiramatud? Ma arvan, et kellelgi ei ole. Aga kindlasti presidendi kantseleil ja presidendil on omad u\u0308lesanded, mis on vaja ta\u0308ita. Ja need tuleb ta\u0308ita parimal vo\u0303imalikul viisil."}, {"text_idx": "#000087", "text": "On minimaalsed u\u0308lesanded, mis tuleb ta\u0308ita, aga lisaks sellele peab ka president vaatama ka kaugemale ette ja tegelema sellise va\u0308lissuhtlusega, mis tuleb meile kasuks aastate pa\u0308rast. Isegi siis, kui on ametis ja\u0308rgmine president. See on presidendi u\u0308lesanne ja see raha on meil ta\u0308na piiratud. Me peame tegelema ka kaugemate riikidega. Olgu see Araabia riigid, olgu see Aasia, olgu see Aafrika, sest seal hakkavad toimuma su\u0308ndmused, mis mo\u0303jutavad meid vo\u0303ib-olla alles 10 aasta pa\u0308rast."}, {"text_idx": "#000089", "text": "Jah, aga endise teadlasena ma u\u0308tlen, et kui me esitame mingid arvud ja kasvuko\u0303verad, siis need tuleb panna vo\u0303rdlusesse. Et vo\u0303rrelda teistega, vo\u0303rrelda na\u0308iteks riigikantseleiga, vo\u0303rrelda va\u0308lisministeeriumiga. Alles siis me saame aru, milline see kasv on. Kogu riigis on ju toimunud kasv, nu\u0308u\u0308d on see pidurdunud. Nii et na\u0308idata, et kui ka presidendi kantseleil on raha natuke rohkem olnud, siis on need investeeringuid IT-sse, mis on ko\u0303ikidele eraldatud Eesti riigis. Et mina eeldaks, et kui keegi analu\u0308u\u0308sib midagi, siis vo\u0303taks andmed va\u0308lja ja paneks nad vo\u0303rdlusesse."}, {"text_idx": "#000090", "text": "Olles ra\u0308a\u0308kinud nii mo\u0303negi riigiametnikuga, kes on vastutanud eelarve eest, siis nad avaldavad imestust, et kuidas saab juba maikuus minna lisaraha ku\u0308sima? See ta\u0308hendab, et on halb majandamine ehk see, kelle ka\u0308es on rahakott, juhib seda rahakotti halvasti."}, {"text_idx": "#000091", "text": "Ilmselt on ra\u0308a\u0308gitud inimestega, kes ei tea, kuidas eelarve koosneb ja kuidas kasutatakse. Ega siis po\u0303hiseaduslikud institutsioonid ei kasuta eelarvet kuu kaupa. Lisaks sellele tulevad ka lisau\u0308lesanded, mis on ootamatud. Teinekord on juba ka varasemate presidentide poolt lepitud kokku, et keegi on kutsutud Eestisse ku\u0308lla. U\u0308hel hetkel minu ametiaja jooksul see kutsutud teise riigi president teatabki - nu\u0308u\u0308d on see aeg, kus ma tulen Eestisse! Siis tuleb see ressurss leida. Kui see on a\u0308ra kulutatud esimese poolaasta jooksul, siis see ta\u0308hendab, et teisel poolaastal ei ole vo\u0303imalik va\u0308ga palju va\u0308lissuhtlust teha."}, {"text_idx": "#000092", "text": "Teine ku\u0308simus on personalikulud. Meil on u\u0308ksjagu no\u0303unikke rotatsiooni korras. Nad tulevad va\u0308lisministeeriumist ja teistest ministeeriumist. Ja kui nad satuvad presidendi kantseleisse, nad teevad sama to\u0308o\u0308d vo\u0303i isegi veel rohkem to\u0308o\u0308d ja kui nende palganumbrid on va\u0308iksemad, siis see on on ju probleem. Presidendi la\u0308hedal peaks olema ikkagi parimad vo\u0303imalikud inimesed, et me suudaksime oma to\u0308o\u0308d teha ha\u0308sti."}, {"text_idx": "#000093", "text": "La\u0308htuvalt sellest, et lisaraha teile ei antud, kas siis nu\u0308u\u0308d su\u0308gishooajale vastu minnes to\u0308o\u0308tab president sa\u0308a\u0308sturez\u030ciimil?"}, {"text_idx": "#000094", "text": "Ma ei oleks nii dramaatiline, sest need ha\u0308davajalikud visiidid, mis on vaja teha, saavad tehtud. Ma la\u0308hen Bukaresti, kus on kolme mere initsiatiiv, kuhu peab minema, sest seal on kohal ko\u0303ik teised kes, on selle initsiatiiviga seotud. Siis on kohtumine Portugalis, mis on kokkusaamine nendele presidentidele, kes ei osale u\u0308lemkogul. Need on sellised visiidid, kust sa ei saa puududa."}, {"text_idx": "#000095", "text": "Aga ja\u0308a\u0308b puudu mo\u0303nest olulisest visiidist, mida on ette valmistatud. Ega visiit ei ole niimoodi, et ma a\u0308rkan esmaspa\u0308eva hommikul u\u0308les ja mo\u0303tlen, et la\u0308heks teisipa\u0308eval Austraaliasse. Need on va\u0308ga pika ettevalmistamisega visiidid ja on kahju, kui nad edasi lu\u0308katakse vo\u0303i a\u0308ra ja\u0308a\u0308vad. Ja vastupidi, kui siia tulevat visiiti peame edasi lu\u0308kkama vo\u0303i a\u0308ra u\u0308tlema. See on riigi va\u0308a\u0308rikuse ku\u0308simus."}, {"text_idx": "#000096", "text": "Aga see reaalselt on nii, et tuleb ja\u0308tta a\u0308ra mo\u0303ningaid visiite, kuhu teie tahtsite minna ja vastupidi, kedagi ku\u0308lla kutsuda."}, {"text_idx": "#000098", "text": "Kuidas teie kolleegid suhtuvad sellesse, kui te u\u0308tlete, et vabandust, meil ei ole raha?"}, {"text_idx": "#000099", "text": "Vaadake, presidendid elavad selles maailmas, kus ollakse u\u0308ksteise vastu soliidsed ja viisakad. Ja arusaavad. Eks on ju ka teisi riike, kus on olukordi, kus ei saa seda teha, mida ta\u0308pselt tahetakse."}, {"text_idx": "#000100", "text": "Presidentide tasemel siin ku\u0308ll ei teki mingit vimma sellepa\u0308rast, et keegi ja\u0308i vastu vo\u0303tmata vo\u0303i kuhugi ja\u0308i minemata. Aga lihtsalt see meeskond, kes seda visiiti siin vo\u0303i sealpool ette valmistab, nendel on natuke tusane tunne ku\u0308ll."}, {"text_idx": "#000101", "text": "Puudutab see peamiselt va\u0308lisvisiite vo\u0303i ka Eestis va\u0308hem ringi so\u0303itmist?"}, {"text_idx": "#000103", "text": "Ma arvan, et mo\u0303nda ministeeriumi vo\u0303i mo\u0303nda valdkonda tuleks pigem raha juurde panna, kui me tahame, et riik toimiks korralikult."}, {"text_idx": "#000105", "text": "24. veebruar ja 20. august on meie riigi jaoks nii olulised su\u0308ndmused, mida peab ta\u0308histama. Jah, me oleme arutanud, sest mo\u0303lemad u\u0308ritused on la\u0308inud kallimaks. Me ju ostame ko\u0303ik sisse, me ei tee ise midagi. Kui sulle o\u0308eldakse igal aastal, et ko\u0303ik on kolmandiku vo\u0303rra kallimaks la\u0308inud, siis sa pead mo\u0303tlema, kuidas seda u\u0308ritust teha niimoodi, et ta ei tunduks sa\u0308a\u0308stuu\u0308ritusena."}, {"text_idx": "#000107", "text": "Kuivo\u0303rd mo\u0303istlik oli president Kersti Kaljulaidi otsus Liberty mo\u0303is ehk siis presidendi residentsi projekt pausile panna, mis nu\u0308u\u0308d meile teadaolevalt on ka mu\u0308u\u0308ki la\u0308inud? Temal ei olnud toona kodu vaja, aga teie Tallinnas ei elanud, kui presidendiks saite."}, {"text_idx": "#000109", "text": "Aga kindlasti on presidendid, kes tulevad ja eeldavad, et neil on eraldi residents, mis on tegelikult mo\u0303istlik. Olgem ausad. Meie naaberriikidel on mo\u0303nel isegi mitu residentsi."}, {"text_idx": "#000111", "text": "Aga teie elate Kadrioru residentsis ja kui to\u0308o\u0308pa\u0308ev lo\u0303peb, la\u0308hete uksest sisse, kus jo\u0303uate oma koju nii-o\u0308elda."}, {"text_idx": "#000112", "text": "Ma ei nimetaks seda nu\u0308u\u0308d residentsiks, see on presidendi kantselei, kus ma elan. Seal on u\u0308ks nurgakene majast, kus ma to\u0303esti elan ja eks see to\u0308o\u0308 ja muu elu la\u0308heb segamini ku\u0308ll. Ma olen teinekord ka toatuhvlitega tulnud kabinetti, aga pa\u0308ris pidz\u030caamaga ei ole mo\u0308o\u0308da maja liikunud. Aga seal kaob see sein a\u0308ra ku\u0308ll, kus on to\u0308o\u0308 ja kus on kodu."}, {"text_idx": "#000113", "text": "Aga see on ja\u0308lle selle ameti paratamatus ja millega ma u\u0308ldiselt olen harjunud. Privaatsust sinu eraelus va\u0308ga palju ei ole."}, {"text_idx": "#000115", "text": "Jah, nii see mo\u0303te oli, aga ka presidendi abikaasal on u\u0308ksjagu u\u0308lesandeid minu ametist tulenevalt. Kahte rolli ta\u0308ita oli natukene keeruline - tuli vastu vo\u0303tta otsus, kumb siis ja\u0308a\u0308b. Seda enam, et tegemist on ju erinevate linnadega."}, {"text_idx": "#000116", "text": "Ma arvan, et see, mis rolli ta praegu ta\u0308idab, see on ka tema jaoks huvitav ja uus. Olla patroon. Ja nu\u0308u\u0308d ta so\u0303idab Kiievisse presidendiproua kutsel arutama laste tervist ja vaimset tervist, mis so\u0303jakontekstis on ju va\u0308ga oluline. Nii et neid rolle tal on ja kahte ametit pidada ei jo\u0303uaks."}, {"text_idx": "#000117", "text": "Aga olete te teadlikult selle valiku teinud, et erinevalt Kersti Kaljulaidi abikaasast on teie abikaasat avalikkuses palju rohkem na\u0308ha?"}, {"text_idx": "#000118", "text": "Jah, u\u0308ks asi on tegemine, teine asi on, kuidas meedia seda vaatab ja kajastab. Vo\u0303id ju teha va\u0308ga palju toredaid asju, aga kui sa avalikkuse ette ei jo\u0303ua, siis nad ja\u0308a\u0308vadki sinna. Mitte et need teod oleksid va\u0308hem va\u0308a\u0308rtuslikud. Eks see on ja\u0308lle to\u0303ena\u0308oliselt presidentide otsus, kuidas abikaasa roll on."}, {"text_idx": "#000119", "text": "Ma tean u\u0308he suure riigi presidenti, kes teist korda valiti tagasi ja siis ta abikaasa otsustas to\u0308o\u0308le minna. Ta u\u0308tles, et ta ei taha minna pensionile presidendi abikaasana, vaid tahab minna mingist ametist."}, {"text_idx": "#000121", "text": "Seda oskate nu\u0308u\u0308d hinnata teie ja avalikkus. On ju diskussioon olnud, kas Eestil u\u0308ldse peab president olema. Ma arvan, et tal on mingi tasakaalustav jo\u0303ud. Et ta hoiab vo\u0303ime lahus ja las ta siis praegu olla."}, {"text_idx": "#000122", "text": "See diskussioon, et kas presidendi peab valima rahvas vo\u0303i parlament - pa\u0308rast taasiseseisvumist pole ju u\u0308htegi presidenti rahvas valinud. Katse on olnud. Kui ma ametisse sain, siis ma lubasin, et ma ra\u0308a\u0308gin erakondadega. Seda ma ka tegin. Aga na\u0308ha oli, et sellist konsensust ei ole."}, {"text_idx": "#000123", "text": "Kui aktiivne te enda hinnangul olete presidendina olnud avalikkuses ja oma tegemistes, sh teiste riigipeadega suhtluses?"}, {"text_idx": "#000124", "text": "Ma ei oska hinnangut anda endale. Meil on otsustatud, et NATO kohtumistel ja U\u0308lemkogul ka\u0308ib peaminister, presidendid U\u0308RO-s. Eks see ma\u0308a\u0308rab ka natukene a\u0308ra, kuidas sa avalikkuses esined. Kui peaministrid ja va\u0308lisministrid saavad oma to\u0308o\u0308ga hakkama, siis ei ole mo\u0303tet sinna ko\u0303rvale sa\u0308rama minna. Mo\u0303nikord tasandad mo\u0303ningaid nurki, mis on tekkinud."}, {"text_idx": "#000127", "text": "Kes meist ikka kriitikat armastab, aga kui ta on sisuline, siis ta ja\u0308a\u0308b ku\u0308lge, sa mo\u0303tled ja\u0308rele, et kas see, mis ta nu\u0308u\u0308d u\u0308tles, et palju seal to\u0303tt on. Pa\u0308ris nii ka ei ole, et ah, mis mul sellest, mis ta u\u0308tles. Ikka natuke analu\u0308u\u0308sid. Kui ta on kriitika, kui ta ei ole kritikaanlus, siis seal on vaks vahet."}, {"text_idx": "#000129", "text": "Eks erinevatel presidentide on erinevatel aegadel olnud ka erinevad rollid. Ja seda peab president tunnetama. Maailmas vo\u0303ib ringi so\u0303ita muidugi, aga sa pead analu\u0308u\u0308sima, mis selle mo\u0303ju on."}, {"text_idx": "#000130", "text": "Toona, kui oli Kersti Kaljulaid president, siis oli o\u0303hus ju U\u0308RO Julgeolekuno\u0303ukogus ajutise liikme staatus ja tema ta\u0308itis seda rolli. Kui nu\u0308u\u0308d statistikat vaadata, siis neid riike, kus ma olen selle kahe aasta jooksul ka\u0308inud, on mo\u0303nes isegi rohkem kui tahaks. Need so\u0303idud on ku\u0308ll la\u0308hedased, ei ole va\u0308ga kaugele mindud, aga nad on vajalikud. So\u0303ita on tulnud ku\u0308ll u\u0308ksjagu."}, {"text_idx": "#000131", "text": "Mulle ja\u0308i hiljuti silma selline u\u0308tlus, et tahtsime presidendiks inimest, kes oleks nagu Arnold Ru\u0308u\u0308tel, aga ra\u0308a\u0308giks vo\u0303o\u0303rkeeli ja me saimegi presidendiks inimese, kes on nagu Arnold Ru\u0308u\u0308tel ja ra\u0308a\u0308gib vo\u0303o\u0303rkeeli."}, {"text_idx": "#000132", "text": "Raske midagi o\u0308elda, mina seda kirjutanud ei ole. Eks peab ku\u0308sima selle inimese enda ka\u0308est. Need vo\u0303rdlused on ju alati sellised pool naljaga u\u0308hest ku\u0308ljest, aga midagi nad ikkagi na\u0308itavad."}, {"text_idx": "#000133", "text": "Eks hinnang presidentidele antakse mitte tema ametiaja jooksul, vaid alles 10 aastat hiljem. Siis kui on na\u0308ha, mis reaalne mo\u0303ju sellel ajahetkel presidendil oli. Presidendile hinnangut kohe anda on vo\u0303imatu. Kui just president hakkama ei saa mingisuguse asjaga, mis halvaks riigi mainet."}, {"text_idx": "#000134", "text": "Kui ma hiljuti intervjueerisin julgeolekuekspert Meelis Oidsalut, siis viidates taas Kaja Kallase skandaalile, u\u0308tles ta, et sel skandaalil on mo\u0303ned positiivsed tagaja\u0308rjed juba olnud - u\u0308ks on olnud president Karise poliitiline a\u0308rkamine ehk et te olete leidnud oma sisemise Kersti Kaljulaidi."}, {"text_idx": "#000135", "text": "Mida ma oskan selle kohta o\u0308elda... Ma oskan o\u0308elda niipalju, et ega iga asja peale ei pea reageerima. Et on va\u0308ga palju asju, kus ma vo\u0303iksin so\u0303na vo\u0303tta. Iga na\u0308dal. Aga ma arvan, see diskrediteeriks ka presidendi institutsiooni."}, {"text_idx": "#000136", "text": "So\u0303na tuleb vo\u0303tta siis, kui on presidendi koht so\u0303na vo\u0303tta. Ega minule ka ei meeldi u\u0308ks vo\u0303i teine seadus vo\u0303i mingi muu toiming, mida valitsus teeb. Aga hakata seda avalikult kritiseerima ei ole eriti eriti mo\u0303istlik. Seda enam, et presidendil ei ole Eesti riigis seda rolli, vaid ta a\u0308rkab siis, kui on to\u0303esti vaja."}, {"text_idx": "#000137", "text": "Vahetame teemat. Kui te kaks aastat tagasi ametisse saite, ra\u0308a\u0308kisite haritud ja targast rahvast. Kuidas rahva harimisega on la\u0308inud?"}, {"text_idx": "#000138", "text": "Rahvas saab targemaks kogu aeg. Ta\u0308na me ka\u0308isime lasteaias ja ma lugesin lastele n-o\u0308 so\u0303nad peale, et a\u0308rge kaotage vo\u0303imet ku\u0308simusi esitada. Mida rohkem te oskate ku\u0308simusi esitada, seda targemaks meie rahvas ka muutub. See on liikumine ideaali poole. Seda me pu\u0308u\u0308ame teha ja haridus on u\u0308ks olulisemaid verstaposte mitte ainult u\u0308ksikisiku tasandil, vaid ka riigi julgeoleku tasandil. Mida targemad me oleme, seda targemaid otsuseid me teeme ja seda targemini me vaatame ka tulevikku."}, {"text_idx": "#000145", "text": "Kas te na\u0308ete, et poliitikud ja seda peamiselt kohalikul tasandil, kohati torpedeerivad vo\u0303imalikku u\u0308leminekut eestikeelsele haridusele?"}, {"text_idx": "#000148", "text": "O\u0303nneks numbrid ja arvud na\u0308itavad, et soov o\u0303petajaks saamisele on kasvanud. Aga noored o\u0303petajad kurdavad, et see koormus on nii suur, et nad vajavad sinna ko\u0303rvale abio\u0303petajat. Kui me tapame a\u0308ra noore o\u0303petaja piltlikult o\u0308eldes esimese kahe aastaga, siis nad lahkuvad koolist ja leiavad muu to\u0308o\u0308. Teises otsas on meil vanem generatsioon o\u0303petajaid, kelle soov on minna teenitud vanaduspuhkusele. Ja me olemegi olukorras, kus o\u0303petajaid ei ole piisavalt."}, {"text_idx": "#000149", "text": "Meil on olnud tore suvi selja taga, kus me u\u0308hiselt laulupeol koos laulsime, aga on fakt, et Eesti rahvastik va\u0308heneb. Kuidas seda lahendada?"}, {"text_idx": "#000154", "text": "Me hakkasime ra\u0308a\u0308kima rahvastikust ja eestlastest ja jo\u0303udsime kohe su\u0308ndide juurde. Kas muul viisil on ka vo\u0303imalik eestlaseks saada ja kas me ei peaks ka seda rohkem edendama?"}, {"text_idx": "#000160", "text": "Ma tulen meie jutuajamise alguse juurde korra tagasi. Kas ma sain o\u0303igesti aru, et senise kogemuse pealt selles ametis teile see amet ta\u0308itsa meeldib?"}, {"text_idx": "#000161", "text": "Ma u\u0308tleksin niimoodi, et igas ametis mida keegi on pidanud vo\u0303i mina olen pidanud, on hetki, kus sa mo\u0303tled, et pagan ku\u0308ll. Aga samal ajal on seal momente, mis selle ko\u0303ik tasakaalustavad a\u0308ra. Selles ametis sa kohtud inimestega, kellega sa varem ei ole kohanud ja saad targemaks. Sa na\u0308ed, et maailm on tunduvalt avaram ja ka Eesti riik on tunduvalt avaram kui kui u\u0308hte vo\u0303i teist ametit pidades."}, {"text_idx": "#000162", "text": "Teil ta\u0308itub pool ametiaega. On vast paslik ku\u0308sida, et kui selline vo\u0303imalus tekiks, siis kas te tahaksite ja\u0308tkata presidendina ka teisel ametiajal?"}, {"text_idx": "#000163", "text": "Te u\u0308tlesite o\u0303igesti, et mo\u0308o\u0308dub pool ametiaega. Kui see aeg ka\u0308es on, siis on see hetk otsustada. Ma olen otsused teinud siis, kui otsus on vaja teha. Senikaua ma pu\u0308u\u0308an anda endast parima sellesse to\u0308o\u0308sse, mida ma parajasti teen."}, {"text_idx": "#000164", "text": "Minu varasem CV na\u0308itab, et ma ei ole kippunud va\u0308ga teist korda ametisse kandideerima. Kuigi istuval presidendil, istuval rektoril on tunduvalt lihtsam seda teist ametiaega ka\u0308tte saada."}, {"text_idx": "#000165", "text": "Kas siin vo\u0303ib saada ka probleemiks suhtlus Reformierakonna juhtidega, kes ta\u0308na on teiega keerulistes suhetes?"}, {"text_idx": "#000166", "text": "Seda peab nende ka\u0308est ku\u0308sima. Mina ei na\u0308e siin mingit keerulist suhet. See, et on mingid va\u0308ljau\u0308tlemised, jumal... Kui ma olin riigikontrolo\u0308r... Kui vaadata seda, mis siis ajakirjanduses tuli, kui ma oma esimese raporti parlamendi ees tegin, siis ma olen selliste asjadega harjunud. U\u0308ldiselt poliitikas sellised va\u0308ljau\u0308tlemised emotsionaalselt va\u0308ga palju kaalu ei oma, kui lo\u0303puks la\u0308heb otsustamiseks."}, {"text_idx": "#000168", "text": "Ja selleks, et teist ametiaega saada, te ei hoia ennast tagasi?"}, {"text_idx": "#000169", "text": "Ei, miks ma peaksin? Aga po\u0303hiseaduslikud institutsioonid, kaasa arvatud president, tema ametiaeg vo\u0303iks olla seitse aastat. Ja u\u0308ks ametiaeg. Viis on natuke va\u0308he, 10 on liiga palju. Seitse on paras. Siis ei pea u\u0308ks vo\u0303i teine inimene, kes selles positsioonis on, hakkama muretsema kuskil neljandal aastal, et ja\u0308rsku ma tahaks ja\u0308tkata. Ja ta ei tee oma to\u0308o\u0308d ko\u0303ige paremini, vaid hakkab oma positsiooni hoidma."}, {"text_idx": "#000172", "text": "Lavly Perling: riigimehelik parlament keskendub majanduskasvule"}, {"text_idx": "#000174", "text": "Eesti kuulsuseku\u0308tid talletavad autogrammide ja fotodega ajalugu"}, {"text_idx": "#000175", "text": "Ansip: praegune on suurim rahvusvahelist ta\u0308helepanu saanud Eestiga seotud skandaal"}, {"text_idx": "#000176", "text": "Kallas presidendi kriitikast: kasutan vo\u0303imalust ja\u0308a\u0308da viisakalt eriarvamusele"}, {"text_idx": "#000182", "text": "Kristo Voika eurosarja vastasest: usun, et seal on ma\u0308ngu ku\u0308ll"}, {"text_idx": "#000184", "text": "Peep Pahvi tagasitulek lo\u0303ppes kaotusega"}, {"text_idx": "#000186", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000187", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000204", "text": "Hannes Kaljuja\u0308rv: kuigi \"Pa\u0308ikesepoisid\" on komo\u0308o\u0308dia, on ses ka nukraid toone"}, {"text_idx": "#000205", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000206", "text": "\"Pealtna\u0308gija\" uuris Tallinnasse lubadeta ehitatud maja lugu"}, {"text_idx": "#000207", "text": "\"Pealtna\u0308gija\" uuris, miks koolistaadionid suure osa ajast kinni on"}, {"text_idx": "#000210", "text": "Erakondade juhid riigikogu patiseisu ei lahendanud"}, {"text_idx": "#000213", "text": "Venemaa soovib uuesti u\u0308hineda U\u0308RO inimo\u0303iguste no\u0303ukoguga"}, {"text_idx": "#000214", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000215", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]